ওমর মসজিদ এবং কোস্টা রিকার ইসলামিক কেন্দ্র

ওমর মসজিদ এবং কোস্টা রিকার ইসলামিক কেন্দ্র (স্পেনীয়: Mezquita de Omar y el Centro Cultural Musulmán de Costa Rica) হলো সান হোসে, কোস্টা রিকাতে অবস্থিত একটি মসজিদ। ইতিহাস এই মসজিদ নির্মাণের ধারণাটি প্যালেস্টাইনের এক অভিবাসীর কাছ থেকে আসে। ১৯৯০ এর দশকের শুরুতে তিনি এবং আরও ১৪ জন তার বাড়িতে একত্রিত হয়ে মসজিদ নির্মাণের সিদ্ধান্ত নেন। তারা পানামা ভ্রমণ করে সেখানকার স্থানীয় সম্প্রদায়ের কাছ থেকে আর্থিক সহায়তা চেয়েছিলেন। অবশেষে মসজিদটি ২০০২ সালে নির্মিত ও সম্পন্ন হয়। কার্যক্রম মসজিদটিতে একটি গ্রন্থাগার রয়েছে। সেখানে আরবি ও স্প্যানিশ ভাষায় ইসলামিক পাঠ্য সংগ্রহ রয়েছে। এটি স্থানীয় সম্প্রদায়ের জন্য ইসলামিক শিক্ষা ক্লাসও পরিচালনা করে। আরও দেখুন উত্তর আমেরিকার মসজিদসমূহের তালিকা কোস্টা রিকায় ইসলাম তথ্যসূত্র বহিঃসংযোগ ফেসবুকে ওমর মসজিদ এবং কোস্টা রিকার ইসলামিক কেন্দ্র